CELEX: 31993R3089
Language: et
Date: 1993-10-29 00:00:00
Title: Nõukogu määrus (EMÜ) nr 3089/93, 29. oktoober 1993, millega muudetakse määrust (EMÜ) nr 2299/89 toimimisjuhendi kohta arvutipõhiste ettetellimissüsteemide puhul

Tähtis õiguslik teade

|

31993R3089

Euroopa Liidu Teataja L 278 , 11/11/1993 Lk 0001 - 0009 Soomekeelne eriväljaanne: Peatükk 7 Köide 5 Lk 0012  Rootsikeelne eriväljaanne: Peatükk 7 Köide 5 Lk 0012 

		Nõukogu määrus (EMÜ) nr 3089/93,29. oktoober 1993,millega muudetakse määrust (EMÜ) nr 2299/89 toimimisjuhendi kohta arvutipõhiste ettetellimissüsteemide puhulEUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut, eriti selle artikli 84 lõiget 2,võttes arvesse komisjoni ettepanekut, [1]võttes arvesse Euroopa Parlamendi arvamust, [2]võttes arvese majandus- ja sotsiaalkomitee arvamust [3]ning arvestades, et:määrus (EMÜ) nr 2299/89 [4] kujutab endast olulist sammu lennuettevõtjatevahelise ja arvutipõhiste ettetellimissüsteemide vahelise kahjustamata konkurentsi poole, kaitstes nõnda tarbijate huve;määruse (EMÜ) nr 2299/89 reguleerimisala on vaja laiendada ja selle sätteid selgitada ning neid samme on kohane astuda ühenduse tasandil, et tagada määruse eesmärkide täitmine kõikides liikmesriikides;käesolev määrus ei piira asutamislepingu artiklite 85 ja 86 kohaldamist;komisjoni määrus (EMÜ) nr 83/91 [5] välistab asutamislepingu artikli 85 lõike 1 kohaldamise arvutipõhiste ettetellimissüsteemide ühise ostmise, arendamise ja kasutamise kokkulepete puhul;mitteregulaarsetel lendudel on ühenduse territooriumil suur tähtsus;suur osa selliseid reise kujutab endast reisipakette või liittooteid, milles õhutransport moodustab ainult osa kogutootest;põhimõtteliselt konkureerib kohtade ehk lihttoodete müük mitteregulaarsete lendude puhul otseselt regulaarlendudel pakutavate õhuveotoodetega;on soovitav kohelda samasuguseid tooteid võrdselt ning tagada mõlemat liiki õhuveotoodete vahel aus konkurents ja neutraalne informatsiooni levitamine tarbijate seas;on asjakohane lahendada kõik arvutipõhiste ettetellimissüsteemide kasutamise küsimused kõikide õhuveotoodete puhul samas nõukogu määruses;erinevaid tooteid soovivatele tarbijatele tuleks anda võimalus taotleda, et kuvataks ainult regulaar- või mitteregulaarlende;on soovitav selgitada, et määrust (EMÜ) nr 2299/89 tuleks kohaldada arvutipõhiste ettetellimissüsteemide suhtes, mida pakutakse kõikidele lõpptarbijatele ja/või mida kasutavad kõik lõpptarbijad, olgu nad füüsilised isikud või juriidilisest isikust süsteemi kasutajad;lennuettevõtjate suhtes, kes kasutavad arvutipõhist ettetellimissüsteemi omaenda selgesti tähistatud büroodes või müügipunktides, ei tohiks põhikuva käsitlevad sätted kehtida;selge vahetegemine süsteemis osalemise või selle kasutamise lubamise lepingu ja vastavate tehniliste seadmete tarnimise vahel on asjakohane, kuna viimase kohta kehtib tavaline lepinguõigus, võimaldades nii süsteemi tarnijal nõuda otseseid kulusid, kui osalemis- või tellimisleping lõpetatakse vastavalt käesoleva määruse sätetele;emaettevõtjate keeldumine sama informatsiooni andmisest sõiduplaanide, piletihindade ja vabade kohtade kohta teistele süsteemidele peale enda oma ja nende süsteemide kaudu tehtud ettetellimiste aktsepteerimisest võib tõsiselt kahjustada konkurentsi arvutipõhiste ettetellimissüsteemide vahel;tuleb tagada arvutipõhiste ettetellimissüsteemide erapooletud konkurentsitingimused lennuettevõtjate suhtes samaväärse funktsionaalsuse ja andmeturbe osas, eriti võrdse juurdepääsu abil funktsioonidele, informatsioonile/andmetele ja liidestele ning lennuettevõttesiseste tellimissüsteemide ja levitussüsteemide selge eraldamise abil;konkurentsitingimuste võrdsuse aitab kindlustada arvutipõhistele ettetellimissüsteemidele eraldi juriidilise isiku staatuse tagamine;emaettevõtjal võivad lennuettevõtjatevahelises konkurentsis olla kõlvatud konkurentsieelised, mis tulenevad arvutipõhise ettetellimissüsteemi valdamisest; seetõttu on vajalik täielik võrdsus emaettevõtjate ja osalevate lennuettevõtjate kohtlemisel sel määral, mil emaettevõtja kasutab käesolevas määruses reguleeritavaid omaenda süsteemi võimalusi;tarbijate huvides on soovitav tagada, et iga tarbija nõutava toimingu jaoks esitataks põhikuva;üksikasjalikud andmed turustuse, ettetellimise ja müügi kohta on soovitav teha osalevatele lennuettevõtjatele kättesaadavaks ilma vahet tegemata ja võrdse aja jooksul; reisija või juriidilisest isikust süsteemi kasutaja isikut ja isikuandmeid ei tohi avalikustada; seetõttu peab süsteemi tarnija tehniliste vahendite ja nõuetekohaste kaitsemeetmetega vähemalt tarkvara puhul tagama, et kõrvaliste isikute juurdepääs informatsioonile oleks tõkestatud;arveldusinformatsioon peaks olema piisavalt üksikasjalik, võimaldamaks osalevatel lennuettevõtjatel ja tellijatel oma kulusid kontrollida; kontrolli kergendamiseks peaks tegema sellise informatsiooni kättesaadavaks magnetkandjal;tarbijate huvides on soovitatav täpsustada, et ühtki lendu ega lennukombinatsiooni ei näidataks põhikuval rohkem kui kord, välja arvatud siis, kui ühisettevõtte või muu kokkuleppe puhul kannab iga vastavat lennuliini teenindav lennuettevõtja eraldi vastutust õhuveotoodete pakkumise ja müügi eest asjaomastele lendudele;süsteemi tarnija peaks tagama, et võrdset funktsionaalsust ja andmeturvet käsitlevate sätete tehnilist järgimist jälgiks sõltumatu audiitor,ON VASTU VÕTNUD KÄESOLEVA MÄÄRUSE:Artikkel 1Käesolevaga muudetakse määrust (EMÜ) nr 2299/89 järgmiselt:1. 1. Artiklid 1, 2 ja 3 asendatakse järgmistega:"Artikkel 1Käesolevat määrust kohaldatakse õhuveotoodete arvutipõhiste ettetellimissüsteemide suhtes, mida pakutakse kasutada ja/või kasutatakse ühenduse territooriumil, olenemata:- süsteemi tarnija positsioonist või riikkondsusest,- kasutatavast informatsiooniallikast või vastava keskse andmetöötlusseadme asukohast,- nende lennuväljade geograafilisest asukohast, mille vahel lennuliiklus toimub.Artikkel 2Käesolevas määruses kasutatakse järgmisi mõisteid:a) lihtõhuveotoode - reisija õhuvedu kahe lennuvälja vahel, sealhulgas kõik sellega seotud abiteenused ja lisahüved, mida pakutakse müügiks ja/või müüakse nimetatud toote lahutamatu osana;b) liitõhuveotoode - lihtõhuveotoote ja teiste õhuveo abiteenuste hulka mittekuuluvate teenuste valmiskombinatsioon, mida pakutakse müügiks ja/või müüakse summaarhinnaga;c) õhuveotoode - nii liit- kui ka lihtõhuveotooted;d) regulaarlennud — lendude sari, millest igaühel on järgmised tunnused:- lennu sooritab õhusõiduk reisijate või reisijate ja lasti ja/või posti vedamiseks tasu eest, kusjuures igale lennule võib igaüks osta üksikpileteid (kas otse lennuettevõtjalt või tema volitatud esindajatelt),- lennud toimuvad kahe või enama sama punkti vahel kas:1) avaldatud sõiduplaani kohaselt või2) nii regulaarselt või sageli, et moodustavad ilmse süstemaatilise sarja;e) piletihind - lihtõhuveotoote eest makstav tasu ning hinnatingimused;f) arvutipõhine ettetellimissüsteem - arvutisüsteem, mis sisaldab muu hulgas informatsiooni lennuettevõtjate- sõiduplaanide,- vabade kohtade,- piletihindade ja- nendega seotud teenuste kohtakoos võimalusega või ilma võimaluseta- teha ettetellimisi või- väljastada pileteidsel määral, mil mõned või kõik nimetatud teenused on tellijatele kättesaadavad;g) levitusvõimalused - võimalused, mida süsteemi tarnija pakub, et anda informatsiooni lennuettevõtjate sõiduplaanide, vabade kohtade, piletihindade ja nendega seotud teenuste kohta, teha ettetellimisi ja/või väljastada pileteid ning osutada muid nendega seotud teenuseid;h) süsteemi tarnija - mis tahes ettevõtja ja selle tütarettevõtjad, kes vastutab või vastutavad arvutipõhise ettetellimissüsteemi töötamise või turustamise eest;i) emaettevõtja - lennuettevõtja, kes on süsteemi tarnija või kes otseselt või kaudselt, üksi või koos teistega omab või kontrollib tõhusalt süsteemi tarnijat, samuti iga lennuettevõtja, mida ta omab või tõhusalt kontrollib;j) tõhus kontroll - suhe, mis moodustub õiguste, lepingute või muude vahendite kaudu, mis kas eraldi või ühiselt ning vastavaid asjaolusid või õigusnorme arvestades annavad võimaluse ettevõtjat otseselt või kaudselt otsustavalt mõjutada, eriti:- õiguse kaudu kasutada kogu ettevõtja vara või osa sellest,- õiguste või lepingute kaudu, mis annavad otsustava mõjuvõimu ettevõtja organite koosseisu, hääletamise või otsuste üle või annavad muul viisil otsustava mõjuvõimu ettevõtja muu äritegevuse üle;k) osalev lennuettevõtja - lennuettevõtja, kellel on süsteemi tarnijaga kokkulepe oma õhuveotoodete levitamise kohta arvutipõhise ettetellimissüsteemi kaudu. Emaettevõtjat loetakse osalevaks lennuettevõtjaks siis, kui ta kasutab käesoleva määrusega reguleeritud omaenda arvutipõhise ettetellimissüsteemi levitusvõimalusi;l) tellija - isik või ettevõtja, kes ei ole osalev lennuettevõtja ja kes süsteemi tarnijaga sõlmitud lepingu või muu kokkuleppe alusel kasutab arvutipõhises ettetellimissüsteemis pakutavaid õhuveotoodete levitusvõimalusi;m) tarbija - isik, kes soovib saada informatsiooni mõne õhuveotoote kohta ja/või kavatseb seda osta;n) põhikuva - terviklik neutraalne andmeesitus linnapaaride vahel konkreetsel ajavahemikul pakutavate lennuteenuste kohta;o) lennuaeg - ajavahemik plaanikohase väljumis- ja saabumisaja vahel;p) lisateenus - toode või teenus, mida süsteemi tarnija pakub omalt poolt tellijatele ühenduses arvutipõhise ettetellimissüsteemiga ja mis ei ole levitusvõimalus.Artikkel 31. Süsteemi tarnija on emaettevõtjast eraldiseisva juriidilise isikuna pädev omama oma nimel igat liiki õigusi ja võtma kohustusi, sõlmima lepinguid - muu hulgas ka emaettevõtjate, osalevate lennuettevõtjate ja tellijatega, tegema muid õigustoiminguid ning olema kohtuasjades hagejaks või kostjaks.2. Süsteemi tarnija võimaldab igal lennuettevõtjal võrdselt ja diskrimineerimata osa saada oma levitusvõimalustest kõnealuse süsteemi olemasoleva võimsuse piires ning vastavalt süsteemi tarnijast sõltumatutele tehnilistele piirangutele.3. a) Süsteemi tarnija ei tohi:- lisada ühelegi osaleva lennuettevõtjaga sõlmitavale lepingule põhjendamatuid tingimusi;- nõuda nõustumist lisatingimustega, mis oma laadilt või äritavade kohaselt ei ole seotud tema osalemisega arvutipõhises ettetellimissüsteemis, vaid rakendab sama taseme teenuste puhul samu tingimusi.b) Süsteemi tarnija ei tohi seada oma arvutipõhises ettetellimissüsteemis osalemise tingimuseks seda, et osalev lennuettevõtja ei või samal ajal olla osaline mõnes teises süsteemis.c) Osaleval lennuettevõtjal on õigus lõpetada leping süsteemi tarnijaga, tarvitsemata sellest ette teatada rohkem kui kuus kuud, kui see tähtaeg ei möödu varem kui esimese aasta lõpus.Sellisel juhul ei ole süsteemi tarnijal õigust nõuda hüvitist enam kui otseselt lepingu lõpetamisega seotud kulude ulatuses.4. Kui süsteemi tarnija on otsustanud lisada levitusvõimalusi või nende võimaluste kasutamiseks tarvitatavatele seadmetele mõne täiustuse, teatab ta nendest täiustustest ja pakub neid täiustusi kõikidele osalevatele lennuettevõtjatele, sealhulgas ka emaettevõtjatele, võrdse aja jooksul ja samadel tingimustel, arvestades olemasolevaid süsteemi tarnijast sõltumatuid tehnilisi piiranguid ning nõnda, et emaettevõtjate ja osalevate lennuettevõtjate puhul kulub uute täiustuste tarvituselevõtmiseks sama palju aega."2. Lisatakse järgmine artikkel:"Artikkel 3a1. a) Emaettevõtja ei tohi diskrimineerida konkureerivat arvutipõhist ettetellimissüsteemi, keeldudes andmast viimasele nõudmise peale ja võrdse aja jooksul sama informatsiooni sõiduplaanide, piletihindade ja vabade kohtade kohta oma lennuliinidel, mida ta annab oma arvutipõhisele ettetellimissüsteemile, või levitamast oma õhuveotooteid teise arvutipõhise ettetellimissüsteemi kaudu või keeldudes võrdse aja jooksul aktsepteerimast või kinnitamast konkureeriva arvutipõhise ettetellimissüsteemi kaudu esitatud ettetellimist tema õhuveotootele, mida ta levitab ka oma arvutipõhise ettetellimissüsteemi kaudu. Emaettevõtja on kohustatud aktsepteerima ja kinnitama üksnes neid ettetellimisi, mis on kooskõlas tema piletihindade ja tingimustega.b) Emaettevõtja ei ole kohustatud kandma mingeid sellega seotud kulusid, välja arvatud antava informatsiooni taasesitamise ja aktsepteeritud ettetellimiste kulud.c) Emaettevõtjal on õigus teostada kontrolli tagamaks, et konkureeriv arvutipõhine ettetellimissüsteem järgib artikli 5 lõiget 1.2. Käesoleva artikliga pandud kohustust ei kohaldata konkureeriva arvutipõhise ettetellimissüsteemi kasuks, kui vastavalt artikli 6 lõike 5 või artikli 7 lõike 3 või 4 menetlustele on otsustatud, et arvutipõhine ettetellimissüsteem on rikkunud artiklit 4a või et süsteemi tarnija ei suuda anda piisavaid tagatisi artiklis 6 kehtestatud kohustuste täitmise kohta, mis käsitlevad informatsiooni loata kättesaamist emaettevõtjate poolt."3. Artikkel 4 asendatakse järgmisega:"Artikkel 41. Osalevad lennuettevõtjad ja teised õhuveotoodete pakkujad tagavad, et andmed, mida nad otsustavad arvutipõhisesse ettetellimissüsteemi anda, on täpsed, selged ja arusaadavad, ei ole eksitavad ega vähem terviklikud kui teistes arvutipõhistes ettetellimissüsteemides. Andmed võimaldavad süsteemi tarnijal muu hulgas järgida lisas toodud järjestuskriteeriumide nõudeid.Andmetega, mis esitatakse vahendajate kaudu, ei tohi vahendajad manipuleerida viisil, mis põhjustaks ebatäpse, eksitava või diskrimineeriva informatsiooni esitamist.2. Süsteemi tarnija ei tohi manipuleerida lõikes 1 nimetatud andmetega viisil, mis põhjustaks ebatäpse, eksitava või diskrimineeriva informatsiooni esitamist.3. Süsteemi tarnija peab sisestama ja töötlema osalevate lennuettevõtjate esitatud andmeid võrdse hoole ja kiirusega, arvestades üksnes iga osaleva lennuettevõtja valitud sisestamismeetodi piiranguid ja mainitud tarnija kasutatavat standardvormingut."4. Lisatakse järgmine artikkel:"Artikkel 4a1. Süsteemi tarnija pakutavaid andmesisestus- ja/või andmetöötlusvõimalusi pakutakse ilma vahet tegemata kõikidele emaettevõtjatele ja osalevatele lennuettevõtjatele. Kui on olemas asjakohased üldaktsepteeritavad õhuveondusstandardid, pakuvad süsteemi tarnijad nendele vastavaid võimalusi.2. Süsteemi tarnija ei tohi hoida üht konkreetset andmesisestus- ja/või -töötlusmenetlust või muud levitusvõimalust üksnes ühe või mitme oma emaettevõtja jaoks.3. Süsteemi tarnija tagab, et tema levitussüsteemid on selgelt ja kontrollitavalt eraldatud kõikidest lennuettevõttesisestest tellimissüsteemidest ning juhtimis- ja turustussüsteemidest. Eraldatus võib olla saavutatud kas loogiliselt tarkvara abil või füüsiliselt nõnda, et side levitussüsteemide ja ettevõttesiseste süsteemide vahel saavutatakse üksnes rakendusprogrammidevahelise liidese abil. Olenemata kasutatavast eraldamismeetodist tehakse kõik sellised liidesed kedagi diskrimineerimata kättesaadavaks kõikidele emaettevõtjatele ja osalevatele lennuettevõtjatele ja need tagavad võrdse kohtlemise menetluste, protokollide, sisendite ja väljundite puhul. Kui on olemas asjakohased üldaktsepteeritavad õhuveondusstandardid, pakuvad süsteemi tarnijad nendega ühilduvaid liideseid."5. Artiklid 5 ja 6 asendatakse järgmistega:"Artikkel 51. a) Arvutipõhise ettetellimissüsteemi koostatud kuvad on selged ega ole diskrimineerivad.b) Süsteemi tarnija ei tohi oma arvutipõhises ettetellimissüsteemis esitada tahtlikult või hooletusest ebatäpset ega eksitavat informatsiooni.2. a) Süsteemi tarnija tagab põhikuva või -kuvade olemasolu iga arvutipõhise ettetellimissüsteemi kaudu toimuva toimingu puhul ja esitab seal osalevate lennuettevõtjate antud andmed sõiduplaanide, piletihindade ja vabade kohtade kohta selgelt ja põhjalikult ning ilma diskrimineerimata ja erapooletult eriti informatsiooni esitamise järjekorra puhul.b) Tarbijal on õigus saada soovi korral põhikuva, mis piirdub üksnes regulaar- või mitteregulaarlendudega.c) Konkreetse linnadepaari vaheliste lendude moodustamise ja valimise puhul põhikuval esitamiseks ei tohi teha vahet sama linna teenindavate lennuväljade vahel.d) Lennuvõimalused põhikuval tuleb järjestada lisas sätestatud viisil.e) Informatsiooni järjestamise kriteeriumid ei tohi otseselt ega kaudselt olla seotud andmetega lennuettevõtja kohta ja neid kriteeriume rakendatakse vahet tegemata kõikide osalevate lennuettevõtjate suhtes.3. Kui süsteemi tarnija annab informatsiooni piletihindade kohta, peab kuva olema erapooletu ega tohi olla diskrimineeriv ja sisaldama vähemalt põhikuval näidatud osalevate lennuettevõtjate kõigi lendude piletihindu. Sellise informatsiooni allikas peab olema vastuvõetav asjaomastele osalevatele lennuettevõtjatele ja süsteemi tarnijale.4. Informatsiooni liittoodete kohta, muu hulgas reisi korraldajat, vabu kohti ja hindu põhikuval ei esitata.5. Arvutipõhist ettetellimissüsteemi ei loeta käesoleva määrusega vastuolus olevaks siis, kui kuva muudetakse tarbija konkreetse(te) soovi(de) kohaselt.Artikkel 61. Kui süsteemi tarnija annab oma statistilisi või muid andmeid arvutipõhise ettetellimissüsteemi kaudu, peab järgima järgmisi sätteid:a) informatsiooni üksiktellimuste kohta antakse võrdsetel alustel ja üksnes ettetellimisega seotud lennuettevõtjatele ja asjaomastele tellijatele;b) mis tahes turustus-, ettetellimis- ja müügiandmed tehakse kättesaadavaks järgmisel alusel:i) selliseid andmeid pakutakse diskrimineerimata ja sama kiiresti kõikidele osalevatele lennuettevõtjatele, sealhulgas emaettevõtjatele;ii) sellised andmed võivad sisaldada ja taotluse korral ka peavad sisaldama kõiki osalevaid lennuettevõtjaid ja/või tellijaid, kuid mitte reisija või juriidilisest isikust süsteemi kasutaja isikut ega isikuandmeid;iii) kõiki selliste andmete saamise taotlusi käsitletakse võrdse hoole ja kiirusega vastavalt iga lennuettevõtja valitud andmeedastusmeetodile.2. Süsteemi tarnija ei tohi ilma reisija nõusolekuta teha tema isikuandmeid kättesaadavaks tehingus mitteosalenutele.3. Süsteemi tarnija tagab, et lõigete 1 ja 2 sätteid järgitakse tehniliste vahendite ja/või nõuetekohaste kaitsemeetmete abil vähemalt tarkvara puhul nõnda, et ükski emaettevõtja ei saaks kätte lennuettevõtjate esitatud või nende jaoks koostatud informatsiooni, välja arvatud käesolevas artiklis lubatud juhud.4. Süsteemi tarnija teeb kolme kuu jooksul alates käesoleva määruse jõustumisest kõikidele osalevatele lennuettevõtjatele taotluse korral kättesaadavaks tema poolt käesoleva artikli järgimiseks võetud tehniliste ja haldusmeetmete üksikasjaliku kirjelduse.5. Süsteemi tarnija võetud või muudetud tehniliste ja haldusmeetmete üksikasjaliku kirjelduse kättesaamisel otsustab komisjon kolme kuu jooksul, kas need meetmed on piisavad käesoleva artikli alusel nõutava kaitse tagamiseks. Kui mitte, võib komisjoni otsusega kohaldada artikli 3a lõiget 2. Komisjon teatab viivitamatult liikmesriikidele sellisest otsusest. Kui nõukogu ei võta liikmesriigi taotlusel kahe kuu jooksul komisjoni otsuse tegemise kuupäevast vastu teistsugust otsust, jõustub komisjoni otsus."6. Artiklis 7 asendatakse lõiked 1 ja 2 järgmiselt:"1. Artiklites 3 ja 4-6 sätestatud süsteemi tarnija kohustused ei kehti kolmanda riigi emaettevõtja suhtes sedavõrd, kuivõrd selle väljaspool ühenduse territooriumi olev arvutipõhine ettetellimissüsteem ei taga ühenduse lennuettevõtjatele käesolevas määruses ja komisjoni määruses (EMÜ) nr 83/91 [6] sätestatuga võrdväärset kohtlemist.2. Emaettevõtjate ja osalevate lennuettevõtjate kohustused artiklite 3a, 4 ja 8 alusel ei kehti ühe või mitme kolmanda riigi lennuettevõtjate kontrollitava arvutipõhise ettetellimissüsteemi suhtes sedavõrd, kuivõrd emaettevõtjale või osalevale lennuettevõtjale ei saa väljaspool ühenduse territooriumi osaks käesolevas määruses ja komisjoni määruses (EMÜ) nr 83/91 sätestatuga võrdväärset kohtlemist."7. Artiklile 7 lisatakse järgmine lõige:"5. a) Kui tõsine diskrimineerimine lõigete 1 või 2 tähenduses tehakse kindlaks, võib komisjon oma otsusega anda arvutipõhistele ettetellimissüsteemidele korralduse oma toiminguid vastavalt vajadusele muuta, et lõpetada selline diskrimineerimine. Sellisest otsusest teatab komisjon viivitamatult liikmesriikidele.b) Kui nõukogu ei võta liikmesriigi taotlusel kahe kuu jooksul alates komisjoni otsuse tegemise kuupäevast vastu teistsugust otsust, jõustub komisjoni otsus."8. Artikkel 8 asendatakse järgmisega:"Artikkel 81. Emaettevõtja ei tohi konkreetse arvutipõhise ettetellimissüsteemi kasutamist tellija poolt otseselt ega kaudselt seostada vahendustasu ega muu stiimuliga oma lendudel pakutavate õhuveotoodete müümiseks või müümisest hoidumiseks.2. Emaettevõtja ei tohi tellijalt otseselt ega kaudselt nõuda konkreetse arvutipõhise ettetellimissüsteemi kasutamist tema poolt otseselt või kaudselt pakutavate õhuveotoodete müügiks või piletite väljastamiseks.3. Mis tahes tingimused, mida lennuettevõtja võib esitada reisibüroole, volitades teda müüma oma õhuveotooteid või väljastama neile pileteid, ei piira lõigete 1 ja 2 kohaldamist."9. Artikli 9 lõiked 4, 5 ja 6 asendatakse järgmistega:"4. a) Süsteemi tarnija ei tohi lisada põhjendamatuid tingimusi ühelegi tellijaga sõlmitavale lepingule oma arvutipõhise ettetellimissüsteemi kasutamise kohta; eelkõige võib tellija lõpetada lepingu süsteemi tarnijaga, tarvitsemata sellest ette teatada rohkem kui kolm kuud, kui see tähtaeg ei möödu varem kui esimese aasta lõpus.Sellisel juhul ei või süsteemi tarnija nõuda hüvitist enam kui otseselt lepingu lõpetamisega seotud kulude ulatuses.b) Vastavalt lõikele 2 ei kehti punktis a sätestatud tingimused tehniliste seadmete tarnimise puhul.5. Süsteemi tarnija sätestab igas tellijaga sõlmitavas lepingus, et:a) põhikuva esitatakse artiklit 5 järgides iga üksiktehingu puhul, välja arvatud siis, kui tarbija taotleb informatsiooni üksnes ühe lennuettevõtja kohta või üksnes liitõhuveotoodete kohta;b) tellija ei manipuleeri arvutipõhises ettetellimissüsteemis esitatavate andmetega viisil, mis põhjustaks tarbijale ebatäpse, eksitava või diskrimineeriva informatsiooni andmist.6. Süsteemi tarnija ei tohi tellijat kohustada tehniliste seadmete või tarkvara pakkumist vastu võtma, kuid ta võib nõuda oma süsteemiga ühilduvate seadmete ja tarkvara kasutamist."10. Artiklis 10 asendatakse lõiked 1 ja 2 järgmistega:"1. Süsteemi tarnija nõutav mis tahes tasu ei tohi olla diskrimineeriv, see peab olema mõistlikult liigendatud, mõistlikus seoses osutatud ja kasutatud teenuse hinnaga ning eriti peab see olema sama taseme teenuste puhul sama kõrge.Arveldamine arvutipõhise ettetellimissüsteemi teenuste eest peab olema piisavalt üksikasjalik, võimaldamaks osalevatel lennuettevõtjatel ja tellijatel täpselt näha, milliseid teenuseid on kasutatud ja millise tasu eest; ettetellimistasu arved peavad sisaldama vähemalt järgmist informatsiooni iga reisietapi kohta:- arvutipõhise ettetellimissüsteemi kaudu esitatud tellimuse liik,- reisija nimi,- riik,- agentuuri IATA/ARC tunnuskood,- linna kood,- linnadepaar või reisietapp,- ettetellimise (tehingu) kuupäev,- lennu kuupäev,- lennu number,- ettetellimise seisu kood,- teenuse liik (teenuse klass),- tellimuse number,- ettetellimise/tühistamise näit.Arveldusinformatsioon esitatakse magnetkandjal.Osalevale lennuettevõtjale pakutakse võimalust saada teade siis, kui tehakse tellimus, mille eest võetakse ettetellimistasu. Kui lennuettevõtja tahab saada teda puudutavaid teateid, pakutakse talle võimalust selline tellimus tühistada, kui seda ei ole juba aktsepteeritud.2. Süsteemi tarnija peab huvitatud poolte taotlusel esitama üksikasjad kasutatud menetluste, tasude ja süsteemi võimaluste, sealhulgas liideste, redigeerimise ja kuvamise kriteeriumide kohta. See säte ei kohusta siiski süsteemi tarnijat avaldama ärisaladuse alla kuuluvat informatsiooni, näiteks tarkvaraprogramme."11. Artikkel 21 asendatakse järgmisega:"Artikkel 21Käesoleva määruse artikli 5, artikli 9 lõike 5 ja lisa sätteid ei kohaldata arvutipõhise ettetellimissüsteemi suhtes, mida lennuettevõtja või lennuettevõtjate rühm kasutab omaenda selgesti tähistatud büroodes ja müügilettides."12. Lisatakse järgmine artikkel:"Artikkel 21a1. Süsteemi tarnija tagab, et tema arvutipõhise ettetellimissüsteemi tehnilise vastavuse üle artiklitele 4a ja 6 teostab järelevalvet sõltumatu audiitor. Selleks võimaldatakse audiitorile igal ajal juurdepääs nendes arvutites või arvutisüsteemides olevatele programmidele, menetlustele, operatsioonidele ja kaitsemeetmetele, mille kaudu süsteemi tarnija oma levitussüsteeme kasutada võimaldab. Iga süsteemi tarnija esitab vähemalt kord aastas komisjonile audiitori järeldusotsuse inspekteerimise ja tähelepanekute kohta. Selle aruande vaatab komisjon läbi, et selgitada artikli 11 lõikele 1 vastavate meetmete vajadust.2. Süsteemi tarnija teatab osalevatele lennuettevõtjatele ja komisjonile audiitori isiku vähemalt kolm kuud enne tema ametissenimetamise kinnitamist ja vähemalt kolm kuud pärast iga-aastast ümbernimetamist. Kui mõni osalev lennuettevõtja vaidlustab ühe kuu jooksul pärast teatamist audiitori pädevuse täita ülesandeid vastavalt käesoleva artikli nõuetele, otsustab komisjon järgmise kahe kuu jooksul ja pärast konsulteerimist audiitori, süsteemi tarnija ja kõigi muude õigustatud huvi omavate pooltega, kas audiitor tuleb asendada või mitte."13. Artikkel 22 asendatakse järgmisega:"Artikkel 221. Käesolev määrus ei piira julgeolekut, avalikku korda ja andmekaitset puudutavate siseriiklike õigusaktide kohaldamist.2. Artikli 3 lõikest 4, artiklitest 4a ja 6 ning artiklist 21a tulenevate õiguste kasutajad ei saa neist õigustest loobuda lepingulisel ega muul teel."14. Artikkel 23 asendatakse järgmisega:"Artikkel 231. Nõukogu otsustab käesoleva määruse revideerimise 31. detsembriks 1997 komisjoni ettepaneku alusel, mis tuleb esitada 31. märtsiks 1997 koos aruandega käesoleva määruse kohaldamise kohta.2. Nõukogu vaatab läbi artikli 4a ja artikli 6 lõike 3 kohaldamise aruande alusel, mille komisjon peab esitama hiljemalt 1994. aasta lõpus."15. Lisa asendatakse käesoleva määruse lisaga.Artikkel 21. Käesolev määrus jõustub 30. päeval pärast avaldamist Euroopa Ühenduste Teatajas.2. Määruse (EMÜ) nr 2299/89 uue artikli 3 lõiget 1 ja uue artikli 5 lõike 2 punkti b kohaldatakse alles kuus kuud pärast lõikes 1 märgitud kuupäeva. Komisjon võib peatada nende kohaldamise veel 12 kuuks arvutipõhiste ettetellimissüsteemide suhtes, mis objektiivsetel põhjustel ei vasta artikli 3 lõike 1 ja artikli 5 lõike 2 punkti b sätetele.3. Lisa punkti 9 alapunktis c märgitud kohustust esitada ümberistumisega lennud kuvaril ühe reana iga erinevas õhusõidukis läbitud reisietapi kohta kohaldatakse alates 1. jaanuarist 1995.Käesolev määrus on tervikuna siduv ja vahetult kohaldatav kõikides liikmesriikides.Brüssel, 29. oktoober 1993Nõukogu nimeleesistujaR. URBAIN[1] EÜT C 56, 26.2.1993, lk 28.[2] EÜT C 176, 28.6.1993, lk 65.[3] EÜT C 108, 19.4.1993, lk 16.[4] EÜT L 220, 29.7.1989, lk 1.[5] EÜT L 10, 15.1.1991, lk 9. Määrust on viimati muudetud määrusega (EMÜ) nr 1618/93 (EÜT L 155, 26.6.1993, lk 23).[6] EÜT L 10, 15.1.1991, lk 9.--------------------------------------------------LISALihtõhuveotooteid pakkuvate lendude järjestamiskriteeriumid põhikuval1. Kui tarbija ei nõua üksikjuhul teisiti, järjestatakse soovitud päeva või päevade lennuvõimalused põhikuval järgmiselt:i) kõik vahemaandumiseta otselennud asjaomaste linnapaaride vahel;ii) muud õhusõiduki vahetuseta otselennud asjaomaste linnapaaride vahel;iii) ümberistumisega lennud.2. Tarbijale esitatakse taotluse korral vähemalt väljumis- või saabumisaja ja/või lennuaja põhjal järjestatud põhikuva. Kui tarbija ei soovi teisiti, on põhikuva järjestatud alapunktis i nimetatud lendude puhul väljumisaja põhjal ning alapunktides ii ja iii nimetatud lendude puhul lennuaja põhjal.3. Kui süsteemi tarnija esitab mingi linnapaari puhul informatsiooni ka mitteosalevate, kuigi mitte tingimata kõigi lennuettevõtjate sõiduplaanide või piletihindade kohta, tuleb selline informatsioon esitada täpselt, mitte eksitavalt ja esitatud lennuettevõtjate vahel vahet tegemata.4. Kui süsteemi tarnija teada ei ole regulaarliinide otselendude hulka ja asjaomaste lennuettevõtjate andmeid puudutav informatsioon täielik, tuleb seda vastaval kuval selgesti näidata.5. Lende, mis ei ole regulaarlennud, tuleb selgesti sellistena näidata.6. Vahemaandumisega lende tuleb selgesti sellistena näidata.7. Kui lende ei teeninda lennuettevõtja tunnuskoodiga näidatud lennuettevõtja, peab lennu tegelik teenindaja olema selgesti tähistatud. See nõue kehtib kõikidel juhtudel, välja arvatud lühiajaliste ad hoc kokkulepete puhul.8. Süsteemi tarnija ei tohi esitada oma põhikuva viisil, mis tõstab ülemäära esile mõnda reisimisvõimalust või esitab ebaotstarbekaid reisimisvõimalusi.9. Välja arvatud punktis 10 sätestatud juhud, kehtib alljärgnev:a) otselendude puhul ei esitata ühtki lendu põhikuval üle ühe korra;b) mitmeetapiliste lendude puhul, millega kaasneb õhusõiduki vahetus, ei esitata ühtki lendude kombinatsiooni põhikuval üle ühe korra;c) õhusõiduki vahetusega lende käsitatakse ümberistumisega lendudena ja esitatakse ühe reana iga erinevas õhusõidukis läbitud reisietapi kohta.Siiski piisab ainult ühest tellimusest, kui lende teenindab sama lennuettevõtja, kui lennunumber on sama ja kui lennuettevõtja nõuab ainult üht piletikupongi.10. 1. Kui osalevad lennuettevõtjad on asutanud ühisettevõtte või neil on muu kokkulepe, mis nõuab, et kaks või enam ettevõtet kannaksid eraldi vastutust õhuveotoodete pakkumise ja müügi eest lennu või lendude kombinatsiooni puhul, tõlgendatakse punkti 9 mõisteid "lend" (otselendude puhul) ja "lendude kombinatsioon" (mitmeetapiliste lendude puhul) nõnda, et igale asjaomasele lennuettevõtjale - maksimaalselt kahele - võimaldatakse esitada eraldi näiduna, kus kasutatakse lennuettevõtja individuaalset tunnuskoodi.2. Kui teenuses osaleb enam kui kaks lennuettevõtjat, siis määrab lendu tegelikult teenindav lennuettevõtja need kaks lennuettevõtjat, kellel on õigus kasutada alapunktis 1 sätestatud erandit.11. Põhikuva sisaldab võimaluse korral alati ümberistumisega lende osalevate lennuettevõtjate poolt teenindatavatel regulaarliinidel, mis koosnevad vähemalt üheksast ümberistumispunktist. Osaleva lennuettevõtja taotlusel võib süsteemi tarnija lisada kuvale kaudlennud, kui lennuteekonna pikkus ei ületa 130 % kahe lennuvälja vahelisest kaugusest mööda suurringjoont, välja arvatud juhul, kui see põhjustaks lühema lennuajaga reisi väljajätmise. Ümberistumispunkte, mille puhul lennuteekond on üle 130 %, ei tarvitse kasutada.--------------------------------------------------